Diari Oficial de la Generalitat Valenciana


Sumari del DOGV 8060, del 12-06-2017 (2017/5133)

RESOLUCIÓ de 5 de juny de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al finançament de despeses extraordinàries per acolliment familiar en família educadora, per a l'exercici 2017.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8060

Data del DOGV
:   12-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/5133


Data del document
:   05-06-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 5 de juny de 2017, de la Vicepresidència i Conselleria d'Igualtat i Polítiques Inclusives, per la qual es convoquen subvencions per al finançament de despeses extraordinàries per acolliment familiar en família educadora, per a l'exercici 2017. [2017/5133]  
Per mitjà de l'Ordre 18/2016, de 4 d'octubre, de la Conselleria d'Igualtat i Polítiques Inclusives, es van aprovar les bases reguladores de les subvencions per al finançament de despeses extraordinàries per acolliment familiar en família educadora (DOCV 7895, 13.10.2016).  
En virtut del que exposa i de conformitat amb el que estableixen els articles 160.4.b i 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
1. Es convoquen en règim de concurrència competitiva subvencions per a l'exercici 2017, per al finançament de despeses extraordinàries per acolliment familiar en família educadora.  
2. La convocatòria s'ajustarà a les bases reguladores de concessió de subvencions per al finançament de despeses extraordinàreis per acolliment familiar en família educadora, aprovades en l'Ordre 18/2016, de 4 d'octubre, de la Conselleria d'Igualtat i Polítiques Inclusives, publicada en el DOGV número 7895, de 13 d'octubre de 2016.  
  
Segon. Condicions de la concessió de les ajudes  
1. La subvenció per a despeses extraordinàries té per objecte finançar les següents necessitats excepcionals, meritades i facturades en 2017, quan no puguen ser ateses de forma adequada en la xarxa pública de recursos sanitaris, educatius o socials, sempre que no es troben compresos en l'àmbit de les prestacions econòmiques per acolliment familiar regulades en el Decret 46/2016, de 22 d'abril, pel qual es regula el procediment i les condicions per al reconeixement i la concessió de la prestació econòmica per a despeses de manutenció dels infants i adolescents acollits:  
a) Tractament odontològic, mèdic, psicològic o pedagògic, així com de la utilització de pròtesi.  
b) La conciliació de l'atenció de la persona acollida amb les obligacions laborals, per a l'atenció de les quals podran subvencionar-se les despeses d'assistència a escoles infantils, assistència al menjador escolar, serveis de guarda en el centre escolar fora de l'horari lectiu, o activitats d'atenció a infants durant els períodes de vacances escolars.  
  
c) L'adquisició de llibres de text i material curricular per a l'ensenyament reglat.  
2. Podran sol·licitar i ser beneficiaris d'aquestes subvencions les persones inscrites en el Registre de Família Educadora de la Comunitat Valenciana que reunisquen els requisits previstos en l'ordre de bases reguladores de les subvencions per al finançament de despeses extraordinàries per acolliment familiar en família educadora.  
  
Tercer. Finançament de les ajudes  
Les subvencions previstes en la present convocatòria s'abonaran amb càrrec al capítol IV, a través de la següent línia de subvenció del programa pressupostari 313.30, Menor, de la Llei 14/2016, de 30 de desembre, de Pressupostos de la Generalitat per a l'exercici 2017, i per l'import màxim que es detalla a continuació:  
Línia de subvenció S6726  
Denominació: Subvencions per al finançament de despeses extraordinàries per acolliment familiar en família educadora  
- Consignació pressupostària: 221.397,00 -  
- Procedència i quantia dels fons: propis.  
  
Quart. Sol·licitud  
1. Les sol·licituds de subvenció es presentaran d'acord amb el model normalitzat que s'acompanya com a annex I. Es presentarà una sol·licitud per cada menor beneficiari de la subvenció sol·licitada.  
2. Junt amb la sol·licitud referida en l'apartat anterior s'haurà d'aportar, si és el cas, el model de domiciliació bancària que consta en l'annex II, que servirà per a acreditar la titularitat del compte a través del qual el beneficiari desitja percebre l'ajuda. El document esmentat haurà de ser adjuntat sempre que s'haja produït un canvi de les dades bancàries respecte a sol·licituds anteriors.  
Els models de sol·licitud es trobaran a disposició de les persones sol·licitants en les direccions territorials de la Vicepresidència i Conselleria d'Igualtat i Polítiques Inclusives; així com en les oficines PROP i en el portal de la Generalitat www.gva.es, accedint als apartats «Guia Prop», «Tràmits i serveis».  
  
Cinquè. Documentació general que ha d'acompanyar-se a la sol·licitud  
1. La presentació de la sol·licitud comportarà l'autorització de la persona sol·licitant perquè l'òrgan concedent obtinga de forma directa l'acreditació del compliment de les obligacions tributàries i amb la Seguretat Social a través de certificats telemàtics, i dades d'identitat de la persona sol·licitant per mitjà del Sistema de Verificació de Dades d'Identitat, segons estableix el Reial decret 522/2006, de 28 d'abril, i en aquest cas la persona sol·licitant no haurà d'aportar les corresponents certificacions.  
2. No obstant això, la persona sol·licitant podrà denegar expressament el consentiment, havent d'aportar llavors la certificació corresponent, així com l'annex III, omplit junt amb la sol·licitud i la resta de documentació indicada.  
3. Junt amb la sol·licitud es presentarà fotocòpia compulsada del pressupost, factura o factures de la despesa pel qual se sol·licita la subvenció. Per a les despeses relacionades amb tractaments mèdics, així com pròtesis, tractaments psicològics o pedagògics, s'haurà d'adjuntar un informe de facultatiu o un altre document que n'acredite la necessitat, llevat que aquest es trobe ja en poder de la Direcció Territorial de la Vicepresidència i Conselleria d'Igualtat i Polítiques Inclusives.  
  
4. Sense perjuí del que preveuen els apartats precedents:  
a) Si de la comprovació efectuada resultara alguna discordança amb les dades facilitats pel mateix interessat, l'òrgan instructor estarà facultat per a realitzar les actuacions escaients per a aclarir-la.  
Així mateix, als efectes de comprovar el valor de mercat l'òrgan instructor actuarà d'acord amb el que estableix l'article 16 de l'Ordre de bases.  
b) Si la persona sol·licitant no prestara el seu consentiment perquè s'acredite la seua identitat, haurà d'aportar fotocòpia compulsada del document nacional d'identitat, passaport o número d'identificació d'estranger, segons siga escaient.  
c) Si de la consulta realitzada als efectes de verificar el compliment de les obligacions de la persona interessada amb l'Agència Tributària i la Seguretat Social, es desprèn qualsevol incompliment per part de la persona sol·licitant, se la requerirà perquè esmene tal extrem.  
  
  
Sisè. Lloc i termini de presentació  
1. Les sol·licituds es presentaran, junt amb la documentació requerida, en el Registre de la Direcció Territorial de la Vicepresidència i Conselleria d'Igualtat i Polítiques Inclusives de la província de residència de la persona sol·licitant, a partir de l'endemà de la publicació en el DOGV de la present convocatòria fins al 29 de setembre de 2017, ambdós inclosos.  
2. Tot això sense perjuí del que disposa l'article 38 de la Llei 30/199, de 26 de novembre, de règim jurídic de les administracions públiques i del procediment administratiu comú, vigent transitòriament en virtut de la disposició final setena de la Llei 39/2015, d'1 d'octubre, del procediment administratiu comú de les administracions públiques.  
  
  
Setè. Criteris de valoració de les sol·licituds i determinació de la quantia  
1. La valoració es realitzarà d'acord amb els criteris establits en l'article 14 de l'Ordre 18/2016, de 4 d'octubre, de la Conselleria d'Igualtat i Polítiques Inclusives, per la qual s'aproven les bases reguladores de les subvencions per al finançament de despeses extraordinàries per acolliment familiar en família educadora (DOCV 7895, 13.10.2016).  
2. Per a concedir la subvenció es requereix una puntuació mínima de 40 punts.  
3. Se seguirà el següent procediment per a la determinació de la quantia: en primer lloc, s'obtindrà l'import total sol·licitat, excloent del còmput esmentat els imports tant de les sol·licituds que, d'acord amb les presents bases, no hagen superat la puntuació mínima, i aquelles que han de ser no admeses o desestimades en la seua totalitat, com de les partides corresponents a conceptes no acceptats de les sol·licituds admeses. L'import total del crèdit es dividirà per l'import total de les ajudes sol·licitades així calculat. La quantia de l'ajuda serà el resultat de multiplicar el coeficient obtingut per mitjà d'aquesta operació per la quantitat sol·licitada, llevat que el coeficient siga major que u, i en aquest cas l'import a concedir serà igual a la quantitat sol·licitada.  
  
4. Les subvencions a concedir no podran superar les següents quanties segons el tipus de despesa per cada xiquet o xiqueta:  
a) Tractament odontològic, mèdic, psicològic o pedagògic, així com de la utilització de pròtesi, sense quantia màxima.  
b) Assistència a escoles infantils: 600 ?; assistència al menjador escolar: 400 ?; serveis de guarda en el centre escolar fora de l'horari lectiu: 200 ?; activitats d'atenció a infants durant els períodes de vacances escolars: 300 ?.  
c) L'adquisició de llibres de text i material curricular per a l'ensenyament reglat: 200 ?.  
  
Vuitè. Termini de resolució i notificació  
1. El termini màxim per a notificar la resolució serà de sis mesos a partir de la publicació de la present convocatòria. Si transcorregut el termini esmentat no hagueren rebut notificació, les persones sol·licitants podran entendre desestimada la seua pretensió per silenci administratiu, en aplicació del que disposa l'article 55 de la Llei 9/2001, de 27 de desembre, de la Generalitat Valenciana, de mesures fiscals, de gestió administrativa i financera, i d'organització de la Generalitat Valenciana.  
  
2. La resolució de concessió expressarà la identitat de la persona beneficiària, l'import concedit i els conceptes objecte de subvenció. Quan es desestime totalment o parcialment la subvenció pretesa, la resolució haurà d'estar degudament motivada en els termes que preveu la legislació vigent en matèria de procediment administratiu.  
3. La notificació dels distints tràmits a omplir en el procediment es practicaran en paper en els termes que preveu la Llei 39/2015, d'1 d'octubre, del procediment administratiu comú de les administracions públiques.  
  
Novè. Recursos contra la resolució.  
Les resolucions dictades per la persona titular de la direcció general amb competències en matèria de protecció dels infants i adolescents, en adoptar-se per delegació, es consideraran dictades per l'òrgan delegatori, esgotant la via administrativa. Contra aquestes resolucions es podrà interposar potestativament recurs de reposició davant el mateix òrgan que les ha dictat en el termini d'un mes a comptar des de l'endemà de la notificació, o bé pot interposar-se recurs contenciós adminstratiu davant de la Sala Contenciosa Administrativa del Tribunal Superior de Justícia de la Comunitat Valenciana.  
  
Deu. Règim de lliuraments de pagament  
1. Amb caràcter general, el pagament de la subvenció es realitzarà amb la justificació prèvia de la persona beneficiària de la realització de l'activitat per a la qual es va concedir, en els termes indicats en l'apartat 3 del resolc onze.  
2. En el lliurament de les subvencions podrà seguir-se el règim de pagament anticipat, del 30 % de l'import total de la subvenció concedida. Podran realitzar-se, així mateix, abonaments a compte per quantia equivalent a la justificació presentada  
3. Per al pagament anticipat de subvencions l'import del qual supere els 3.000 euros, les persones beneficiàries hauran de constituir garantia suficient per mitjà d'aval, assegurança de caució o un altre dels mitjans previstos reglamentàriament, per a assegurar la devolució de la quantitat anticipada, si no es justificara la despesa o s'incompliren les condicions que donen dret a la percepció de la subvenció.  
4. Serà exigible per al cobrament de la subvenció que les persones beneficiàries estiguen al corrent de les obligacions tributàries o enfront de la Seguretat Social, així com no tindre la condició de subjecte deutor per resolució de procedència de reintegrament.  
  
Onze. Justificació de la subvenció  
1. Aquestes subvencions són de percepció única i tenen a més caràcter finalista, havent de destinar-se únicament a l'objecte per al que han sigut concedides.  
2. La Direcció Territorial de la Vicepresidència i Conselleria d'Igualtat i Polítiques Inclusives que haja instruït l'expedient de sol·licitud de la subvenció establirà l'adequat seguiment de la despesa de la subvenció. Els beneficiaris estaran obligats a entregar, a requeriment d'aquells, quants documents siguen necessaris per a justificar la necessitat que fonamenta la realització de l'activitat subvencionada.  
  
3. La realització de la despesa s'acreditarà per mitjà de factures i la resta de documents de valor probatori equivalent amb validesa en el tràfic jurídic mercantil o amb eficàcia administrativa, en un termini únic de presentació que finalitzarà el 31 de gener de 2018.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, d'acord amb el que estableixen els articles 10 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú. Tot això sense perjuí que els interessats puguen presentar qualsevol altre recurs que estimen pertinent.  
  
  
València, 5 de juny de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.